Atklāts asteroīds „Latvija”
2027-07-27
1933. gada 27. jūlijā vācu astronoms Karls Vilhelms Reinmuts Heidelbergas observatorijā atklāja asteroīdu 1933 OP=QP. Lielu darbu šajā atklājumā ieguldījis latviešu astronoms Kārlis Šteins - viņš pirmais noteica šī asteroīda precīzu orbītu. Studiju laikā 1933. gadā K. Šteins devās uz Poliju, kur 3 mēnešus praktizējās Krakovas astronomiskās observatorijas direktora profesora Tadeuša Banahēviča vadībā. K.Šteina darbs Krakovā galvenokārt bija saistīts ar mazo planētu fotografēšanu un to orbītu aprēķināšanu. Pēc tam, kad K. Šteins bija noteicis mazās planētas 1933 OP=QP orbītu, tā ieguva kārtas skaitli 1284, un saskaņā ar tradīciju orbītas aprēķinātājs tai deva nosaukumu — 1284 Latvia, par godu Latvijas Republikai. Savu diplomdarbu studijas beidzot Kārlis Šteins veltīja šim projektam – "Mazā planēta Latvia" (1933).
1284 Latvija ir galvenās asteroīdu joslas asteroīds, tā izmērs ir aptuveni 36 km.
1284 Latvija. Vikipēdija
Debesīs atrodamas 13 ar Latviju saistītas mazās planētas
